Viborger Samler, 1838-04-21
Om Henrik Hertz's nyeste dramatiske Arbeide Flugten til Sproge hedder det blandt Andet i den Frifindede: "Meningerne derom vare næppe deelte ved Opførelsen; thi vel var der Nogle blandt Tilskuerne, der klappede, medens de Fleste hyssede; men Hine klappede for Forfatteren, og disse hyssede for Stykket. Hele Stykket formaaede næppe ved en Replique, eller et Couplet, eller en moersom Scene at sætte vort dog ellers klappelystne Parterre i den mindste Bevægelse. Er der blot halvt saa kjedeligt paa Sproge, som benævnte Vaudeville lader formode saa maa man vistnok bede Herren bevare En fra at maatte komme til at prøve dette Opholdsted. Og alligevel kan man dog ikke lade være at antage, at et Ophold paa Sprog, midt i den haarde Vinter, afskaaren fra hele den øvrige Verden, sat i tusinde smaae Forlegenheder, ligesom det mulige Sammentræf af de meest forskjellige Personligheder og Jnteresser, maatte kunne afgive et godt Stof for et dramatisk Arbeide. Om nærværende Stykke, dersom det havde været indleveret anonymt til Theaterdirectionen, var kommet paa Brædderne og blevet den Ære til Deel, at man havde offret det en ny Decoration (en sneedækket Egn, malet af Christensen), er No ger, der stærkt maa betvivles. Navne-Værdien skjøndt forsvunden i den financelle Verden, undlader desværre ikke at gjøre sig gjældende i tusinde andre Forhold. Da Theaterdirectionen maaskee dog har gjort Ret i at vise denne Vaudevilles Forfatter den Pietet, ikke at modsætte sig dens Opførelse, saa er det at haabe, at denne ogsaa vil vise Publicum den Opmærksomhed, ikke oftere at udsætte det for at fornye og, Hvad vel er antageligt: at forstærke de Yttringer af Mishag, som dette hans Arbeide har maattet fremkalde, og som maa være ham, der hidtil har havt saa rigelig Anledning til at glædes ved dets Hyldest, et ønskeligt Tegn paa dets Upartiskhed: en Egenskab, der først rigtig formaaer at give det Vægt, som han selv engang har sagt. Adressecontoiret har nægtet at indrykke følgende Avertissement: "Dampskibet "Dronning Maria. – Da Jndrykkelsen, af Bekjendtgjørelser, dette Dampskib vedkommende, ifjor i Adresse-Avisen kostede circa 90 Rbd., og da lignende i Commissionstidenden ikkun medførte en Udgift af circa 15 Rbd., saa have vi for indeværende Aar besluttet for disse ikke videre at benytte Adresse-Avisen. Fiedler & Co. Herpaa lod Hr. Fiedler ved Notarius publicus præsentere Adresse-Avisens Redacteur Hr. Jetsmark bemeldte Avertissement til Jndrykkelse; men denne svarede Notarius, Hr. Etatsraad Clauswitz, at han ikke kan modtage dette Avertissement til Jndrykkelse i Adresse-Avisen, da det strider mod AdresseComptoirets Jnteresse at indrykke noget angaaende Bekjendtgjørelse i et uprivilegeret Blad." (S. Bl.) Slagelse. Den 10de April om Eftermiddagen afbrændte af Appelsberggaarden i Hyllested Sogn Ladelængden, som nylig var opført efter en Jldebrand paa Gaarden i Aaret 1836. Der var optorsken Sæd, saa at der med Længden kun opbrændte nogle Vogne, Plouge og andre Avlsredskaber m.v., som vare forvarede i en Vognremisse og i et Huggehuus, der tillige var indrettet i Længden. – Aarsagen til Jldens Opkomst har endnu ikke været at opdage. – Den 11te April i Middagsstunden afbrændte et Huus og en Gaard i Erdrup i Hemmes høi Sogn.